Orienta Anatolio

Orienta Anatolio aŭ Orienta Anatolia regiono () estas unu el la 7 popolnombradaj regionoj de Turkio. Ĝi situas en orienta parto de la lando. Ĝi havas la plej grandan averaĝan alton, plej grandan areon kaj plej malgrandan loĝdenson el ĉiuj regionoj de Turkio.

La regiono kaj la nomo estis unue difinitaj en la unua Geografia Kongreso en Turkio en 1941 en Ankara por anstataŭigi terminojn "Armena altebenaĵo" kaj "Armena montaro" uzitajn en ne-turkaj eldonoj por priskribi la regionon.

 Situo 
Orienta Anatolio situas en la plej orienta parto de Anatolio en Turkio. Ĝi estas barita per Centra Anatolio de okcidento, Nigra Mara regiono de nordo, Sudorienta Anatolio kaj Irako de sudo, Irano kaj Naĥiĉevano kaj Armenio de oriento.

La areo de la regiono estas 171.061 km², kio estas 21 % de la tuta areo de Turkio.

 Provincoj 
 Provinco Ağrı
 Provinco Ardahan
 Provinco Bingöl
 Provinco Bitlis
 Provinco Elazığ
 Provinco Erzincan
 Provinco Erzurum
 Provinco Hakkâri
 Provinco Iğdır
 Provinco Kars
 Provinco Malatya
 Provinco Muş
 Provinco Tunceli
 Provinco Van

 Loĝantaro 
La tuteca loĝantaro de la regiono estas 6.100.000 homoj laŭ popolnombrado de 2000.
La kampara loĝantaro estas pli granda ol la urba loĝantaro.
La migrada nivelo al la aliaj regionoj, aparte al Marmora regiono, estas alta, kaj loĝdenso (35 personoj/km²) estas pli malgranda ol la averaĝa por Turkio (85 personoj/km²).

 Geografio 
Averaĝa alto estas 2200 m. Estas multaj ebenaĵoj kaj altebenaĵoj. Estas iu vulkana agado hodiaŭ.

 Lagoj:
 Van estas la plej granda lago en Turkio
 Hazar
 Balık
 Bulanık
 Nazik
 Çıldır
 Erçek
 Riveroj:
 Fırat,
 Dicle,
 Aras,
 Kura,
 Zap

 Klimato kaj naturo 
Pro tio, ke la plejparto de la regiono estas malproksime de maro kaj havas grandan alton, ĝi havas longan vintron kaj mallongan someron.
Dum la vintro ĝi estas malvarma kaj neĝkovrita, dum somero la vetero estas malvarmeta en la montaro kaj varma en la malalta tereno.

Kategorio:Turkio
Kategorio:Regionoj de Turkio